CELEX: 32002R1881
Language: lv
Date: 2002-10-14 00:00:00
Title: Padomes Regula (EK) Nr. 1881/2002 (2002. gada 14. oktobris), ar ko labo Regulu (EK) Nr. 2200/96 attiecībā pret ražotāju organizāciju atzīšanas pārejas posma pirmo dienu

Svarīgs juridisks paziņojums

|

32002R1881

Oficiālais Vēstnesis L 285 , 23/10/2002 Lpp. 0013 - 0014

		Padomes Regula (EK) Nr. 1881/2002(2002. gada 14. oktobris),ar ko labo Regulu (EK) Nr. 2200/96 attiecībā pret ražotāju organizāciju atzīšanas pārejas posma pirmo dienuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 37. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā:(1) Ievērojot 13. panta 1. punktu Padomes 1996. gada 28. oktobra Regulā (EK) Nr. 2200/96 par augļu un dārzeņu tirgus kopīgo organizāciju [4], divu gadu pārejas posms no tās spēkā stāšanās dienas, kurā piemērotu iepriekšminētās regulas IV sadaļas noteikumus, ir piešķirts ražotāju organizācijām, kas atzītas saskaņā ar Regulu (EEK) Nr. 1035/72 [5] un kas neatbilst Regulas (EK) Nr. 2200/96 atzīšanas prasībām. Šo divu gadu pārejas posmu varētu pagarināt līdz pieciem gadiem, ja attiecīgā dalībvalsts ir akceptējusi rīcības plānu, ko iesniegusi ražotāju organizācija, lai apliecinātu, ka atbilst visām prasībām, kuras paredz Regula (EK) Nr. 2200/96 un kam jābūt, lai dalībvalsts piešķirtu atzīšanu.(2) Regulas (EK) Nr. 2200/96 13. panta 1. punktā ir noteikta divu vai piecu gadu pārejas posma pirmā diena regulas spēkā stāšanās dienā, proti, 1996. gada 21. novembris. Šī diena ir noteikta nepareizi, faktiski piemērot pārejas pasākumus no Regulas (EK) Nr. 2200/96 spēkā stāšanās dienas būtu bijis bezmērķīgi, jo Regula (EEK) Nr. 1035/72 joprojām bija spēkā līdz 1996. gada 31. decembrim. Tā vietā pārejas posma pirmajai dienai vajadzētu būt Regulas (EK) Nr. 2200/96 piemērošanas dienai.(3) Tādēļ ir lietderīgi labot kļūdu Regulas (EK) Nr. 2200/96 13. panta 1. punktā. Tā kā šī kļūda varētu negatīvi ietekmēt ražotāju organizācijas, kas gūst labumu minētajā pārejas posmā, ir lietderīgi piemērot attiecīgos noteikumus no Regulas (EK) Nr. 2200/96 piemērošanas dienas,IR PIEŅĒMUSI ŠO REGULU.1. pantsRegulas (EK) Nr. 2200/96 13. panta 1. punktu aizstāj ar šādu:"1. Ražotāju organizācijas, kas pirms šīs regulas stāšanās spēkā atzītas saskaņā ar Regulu (EEK) Nr. 1035/72 un bez pārejas posma nevar pretendēt uz atzīšanu saskaņā ar šīs regulas 11. pantu, var no 1997. gada 1. janvāra divus gadus turpināt darboties saskaņā ar IV sadaļas noteikumiem, ja tās atbilst Regulas (EEK) Nr. 1035/72 attiecīgo pantu prasībām."2. pantsŠī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.Šo regulu piemēro no Regulas (EK) Nr. 2200/96 spēkā stāšanās dienas.Šī regula uzliek saistības kopumā un ir tieši piemērojama visās dalībvalstīs.Luksemburgā, 2002. gada 14. oktobrīPadomes vārdā —priekšsēdētājsM. Fischer Boel[1] Priekšlikums nosūtīts Padomei 2002. gada 29. maijā.[2] Atzinums sniegts 2002. gada 24. septembrī (Oficiālajā Vēstnesī vēl nav publicēts).[3] Atzinums sniegts 2002. gada 18. septembrī (Oficiālajā Vēstnesī vēl nav publicēts).[4] OV L 297, 21.11.1996., 1. lpp. Regulā jaunākie grozījumi izdarīti ar Regulu (EK) Nr. 545/2002 (OV L 84, 28.3.2002., 1. lpp.).[5] OV L 118, 20.5.1972., 1. lpp. Regulā jaunākie grozījumi izdarīti ar Regulu (EK) Nr. 1363/95 (OV L 132, 16.6.1995., 8. lpp.)--------------------------------------------------